الريچييم بيعتمد انه يقلل وزن الجسم عن طريق الاكل ودا بيتقسم لاربع انواع : (1) ريچييم دهون قليله. (2) ريچييم كربوهيدات قليله. (3)ريچييم سعرات قليله. (4)ريچييم سعرات قليله جدا. فيه تحليل قال انه مفيش فرق كبير بين اول تلات انواع من الريچييم (سعرات قليله - دهون قليله - كربوهيدرات قليله ) واللي كان معدل تنزيلهم 2-4 كيلو فى كل الدراسات اللى اتحللت. ريچييم دهون قليله ودا بيعتمد علي تقليل اكل الدهون واللي بيحصل معاه نقص استهلاك السعرات ( ولو انه مش بشكل متعمد ). فيه تحليل ل 12 دراسه علي مدار 2-12 شهر قال ان الريچييم ده بينزل 3.2 كيلوجرام مع اكل عادي. ريچييم كربوهيدرات قليله الاكل بيكون فيه اعتماد اكتر على الدهون والبروتينات ( بالمقارنه ) ودا اكتر نوع ريچييم مشهور فى الجرايد لكنه مش متفضل من جمعيه القلب الامريكيه . مراجعه ل 107 دراسه وجدت انه مفيش تنزيل وزن مع النوع ده من الريچييم الا لو قل معاه السعرات الحراريه . وعموما مفيش اثار جانبيه لنوع الريچييم ده حد اكتشفها. ريچييم سعرات قليله ودا بيعتمد علي تنزل الطاقه من 500-1000 سعر حراري فى اليوم . واللي ممكن يعطينا نزول 0.5 كيلو فى الاسبوع .